Public procurement notice: Contract Notice
Published: 2021-02-05
Buyer: Porvoon kaupunki
Country: FI
Contract type: Services
Procedure: Open procedure
CPV classification: 85100000: Health services
Submission deadline: 2021-02-22

Technical requirements: Palveluntarjoajan rokotuspalvelun tarkoituksena on sujuvoittaa ja nopeuttaa porvoolaisten asukkaiden koronarokottamista. Palveluntarjoaja sitoutuu rokottamaan 18–80-vuotiaita porvoolaisia yhteistyössä Porvoon sosiaali- ja terveystoimen kanssa. Porvoon sosiaali- ja terveystoimi rokottaa yli 80-vuotiaat porvoolaiset. Tilaaja valitsee puitesopimustoimittajaksi yhden (1) tai useamman toimittajan tarpeensa mukaisesti.
Tarjoajan tulee huomioida, että tilanne rokotteiden saamisen aikataulun osalta on jatkuvassa muutoksessa, ja sen vuoksi tilaajan on tässä vaiheessa mahdotonta ilmoittaa tarkkaa ajankohtaa palvelun aloitukselle tai tarvittavalle rokotusmäärälle. On myös mahdollista, että tilaajalla ei ole lainkaan tarvetta tämän puitesopimuksen kautta tarjotulle palvelulle. Tilaajalla ei ole määräostovelvoitetta.
KRAR:n linjaamien ryhmien (ensihoitajat, Näsin osasto 3 henkilökunta, Näsin terveysaseman infektiopoliklinikan henkilökunta, koronanäytteenottoon osallistuva henkilökunta sekä ikääntyneiden ympärivuorokautisen hoivan henkilökunta ja asukaat) rokotukset on aloitettu viikolla 2 ja ne hoidetaan Porvoon sosiaali- ja terveystoimen toimesta vähäisten rokotemäärien vuoksi. HUS ja Porvoon sairaala ovat rokottaneet osan työntekijöistään ja joukossa on myös porvoolaisia. Pieni osa, arviolta muutama tuhat yli 18-vuotiaista porvoolaista on jo rokotettu palveluntarjoajan toiminnan alkaessa. Kaikki eivät myöskään pysty ottamaan / halua ottaa rokotetta.
Vuoden 2019 tilaston mukaan Porvoossa asuu 18–64-vuotiaiden ikäryhmään kuuluvia 29 248. Yli 65-vuotiaiden määrä saman tilaston mukaan on 10 712.
Palveluntarjoajan tulee pystyä rokottamaan 1 500 rokoteannosta viikossa vähintään 12 viikon ajan ja sitoutua antamaan myös rokotteen tehosteannos rokottamilleen asiakkaille. Palveluntarjoajan tulee ehdottomasti noudattaa voimassa olevaa rokotusjärjestystä.
Kaikki rokotteeseen ja rokottamiseen liittyvä on asiakkaalle maksutonta. Myöskään työterveyshuoltoa ei saa laskuttaa koronarokottamisesta.
Palveluntarjoajalla tulee olla käytössään Vihta-ajanvarausjärjestelmä koronarokotuksia varten ja palveluntarjoajan tulee pystyä siirtämään rokotustiedot reaaliajassa THL:n rokoterekisteriin.
Palveluntarjoajan tulee sitoutua toteuttamaan rokottamisprosessi kokonaisuudessaan (ajanvaraus Vihta-järjestelmän kautta, rokotteen käyttökuntoon saattaminen, asiakkaan rokottaminen, asiakkaan seuranta rokottamisen jälkeen, asiakasohjaus rokottamisen jälkeen, tehosterokotteen ajanvaraus ja antaminen sekä rokotustietojen kirjaaminen asiakastietojärjestelmään ja tilastointi THL:n rokoterekisteriin).
Rokotuspisteen tulee sijaita Porvoossa. Palveluntarjoajan tulee järjestää rokottamiseen soveltuva tila siten, että kulloinkin voimassa olevat suositukset turvaväleistä ja muista hygieniakäytänteistä toteutuvat. Tarvittaessa palveluntarjoajan tulee tarjota rokotettaville asiakkaille maski, mikäli heillä ei ole sitä rokotukseen tullessaan.
Rokotteet tulevat Porvoon kaupungilta ja palveluntarjoaja hankkii rokottamiseen tarvittavat ja siihen soveltuvat rokotusvälineet (neulat, ruiskut ja laimentamiseen tarvittava keittosuolaliuos), kaupungin ohjeiden mukaisesti. Rokottamisessa palveluntarjoaja käyttää pääsääntöisesti AstraZenecan rokotetta. Mahdollisesti käytössä on myös Modernan rokote ja muita myyntiluvan saaneita rokotteita.